Hálkublettir eða hálka er nú á flestum vegum á Vesturlandi og sumsstaðar er einnig skafrenningur . Veðurstofan spáir vaxandi austan - og norðaustanátt í dag , 15 - 23 m / s sunnan - og vestanlands í kvöld , en 20 - 28 m / sek með suður - og suðaustur ströndinni . Mun hægari vindur á norðaustanverðu landinu . Úrkomulítið á landinu í dag , en fer að snjóa syðst í kvöld og víðar á landinu í nótt . Lægir sunnanlands uppúr hádegi á morgun og slydda eða rigning með köflum þar , en allhvöss austan - og norðaustanátt um norðanvert landið fram á annað kvöld og snjókoma eða slydda . Hægt hlýnandi veður , hiti 0 til 5 stig sunnanlands á morgun , en minnkandi frost fyrir norðan .